ཁམས་གསུམ་ལ་འདོད་ཆགས་དང་བྲལ་བས་འདོད་ཆགས་དང་བྲལ་བ་ལ་
སྦྱིན་པའི་དོན་ནོ། །དེ་བཞིན་དུ་སྦྱིན་བདག་བྱང་ཆུབ་སེམས་དཔས་སེམས་ཅན་

བསོད་ནམས་བྱ་བའི་གཞི་དང་སྦྱིན་པའི་དབྱེ་བ།
427
ཐམས་ཅད་ཀྱི་དོན་དུ་སངས་རྒྱས་ཐོབ་ཕྱིར་དུ་སྦྱིན་པ་ནི་མ་གྲོལ་བས་མ་གྲོལ་བ་ལ་
བྱིན་ན་ཡང་མཆོག་ཏུ་གྱུར་པ་ཡིན་ཏེ། སེམས་ཅན་ཐམས་ཅད་ཀྱི་མགོན་དུ་འགྱུར་
བའི་སྦྱིན་པ་ཡིན་པའི་ཕྱིར་རོ། །ཡང་མདོ་ལས། ཉེ་བ་ལ་སྦྱིན་པ་དང༌།
འཇིགས་པས་སྦྱིན་པ་སོགས་སྦྱིན་པ་རྣམ་པ་བརྒྱད་བཤད་པའི་བརྒྱད་པ་སེམས་ཀྱི་
རྒྱན་དང༌། སེམས་ཀྱི་ཡོ་བྱད་དང༌། རྣལ་འབྱོར་གྱི་ཚོགས་དང་། དོན་གྱི་
མཆོག་རྣམས་ཐོབ་པར་བྱ་བའི་ཕྱིར་དུ་བྱིན་པའི་སྦྱིན་པ་ཡང་མཆོག་ཏུ་གྱུར་པར་
གསུངས་ཤིང་། དེ་ལ་སེམས་ཀྱི་རྒྱན་ནི་རྫུ་འཕྲུལ་དང༌། སེམས་ཀྱི་ཡོ་བྱད་ནི་
འཕགས་ལམ་ཡན་ལག་བརྒྱད་དང༌། རྣལ་འབྱོར་གྱི་ཚོགས་ནི་ཞི་ལྷག་དང་།
དོན་གྱི་མཆོག་ནི་དགྲ་བཅོམ་པ་སྟེ་དེ་དག་ཐོབ་ཕྱིར་དུ་སྦྱིན་པའོ། །སྐབས་འདིར་
སྦྱིན་པ་རྣམ་པ་བརྒྱད་ཀྱི་འདྲེན་ཚུལ་དང༌། དེ་དག་གི་དོན་འཇོག་ཚུལ། སེམས་
ཀྱི་རྒྱན་ལ་སོགས་པའི་དོན་ལ་ཡང་མི་འདྲ་བའི་བཤད་ཚུལ། དེ་དག་ལས་འཕྲོས་
ཏེ་རྣམ་པར་མ་དག་པའི་སྦྱིན་པ་སུམ་ཅུ་རྩ་གཉིས་ལ་སོགས་པ་གསུངས་པ་རྣམས་
མཐའ་དག་འགོད་པར་མ་ལངས་པས་འགྲེལ་པ་རྣམས་སུ་བལྟ་བར་བྱ་ལ། ཚུལ་
འདི་དག་རང་ཅག་ལས་དང་པོ་པ་རྣམས་ཀྱིས་ངེས་པར་ཤེས་དགོས་པ་ཡང་སྣང་སྟེ།
དེང་སང་དཀོན་མཆོག་ལ་མཆོད་པ་དང༌། ངན་སློང་སྦྱིན་གཏོང་སོགས་བྱེད་པར་
རློམས་པ་མང་ཡང་རྣམ་པར་དག་པའི་མཆོད་སྦྱིན་དུ་འགྱུར་བ་ནི་ཤིན་ཏུ་དཀོན་པར་
སྣང་བའི་ཕྱིར་རོ། །དེ་ལ་ཁོ་ན་རེ། འོ་ན། སྐབས་འདིར་ཁམས་གསུམ་ལ་
འདོད་ཆགས་དང་བྲལ་བས་འདོད་ཆགས་དང་བྲལ་བ་ལ་བྱིན་པ་སྦྱིན་པའི་མཆོག་ཏུ་
བཤད་པ་དང༌། གོང་དུ་འཕགས་པ་འདོད་ཆགས་དང་བྲལ་བས་སེམས་ཅན་གཞན་
དང་༑ མཆོད་རྟེན་ལ་སྦྱིན་པས་དེ་བདག་ཉིད་ལ་མི་ཕན་པར་བཤད་པ་གཉིས་

428
མཛོད་འགྲེལ་ཉིན་བྱེད་དབང་པོ།
འགལ་བར་འགྱུར་ཏེ། སྦྱིན་པའི་མཆོག་ཏུ་གྱུར་པ་ཡིན་ན་འབྲས་བུ་ཡང་རླབས་
ཆེན་ཚད་མེད་པ་ཞིག་འབྱུང་དགོས་པ་ལ། བདག་ཉིད་ལ་ཕན་པའི་འབྲས་བུ་མི་
འབྱུང་བའི་ཕྱིར། ཞེ་ན། དེ་ནི་མ་ཡིན་ཏེ། གོང་དུ་བདག་ཉིད་ལ་མི་ཕན་པ་
སོགས་བཤད་པའི་དོན་ནི་སྔར་བཤད་ཟིན་པ་ལྟར།
རྣམ་སྨིན་གྱི་འབྲས་བུ་མི་འབྱིན་པ་ཙམ་གྱི་དབང་དུ་བྱ་བ་ཡིན་ལ། འདིར་སྦྱིན་པའི་
བདག་ཉིད་ལ་ཕྱི་མར་སྦྱིན་པའི་
མཆོག་ཏུ་གྱུར་པར་གསུངས་པ་ནི། རྣམ་སྨིན་ཙམ་གྱི་དབང་དུ་བྱས་ན་ཡང་མཐོང་
ཆོས་ཀྱི་འབྲས་བུ་ཚད་མེད་པ་འབྱིན་པ་དང་། གཙོ་བོ་ནི་རྣམ་སྨིན་ལས་གཞན་པའི་
འབྲས་བུ་ཟག་མེད་ཀྱི་སྤངས་རྟོགས་ཀྱི་ཡོན་ཏན་མཐའ་ཡས་པ་རང་རྒྱུད་ལ་བསྐྱེད་
པ་དང་། སེམས་ཅན་གཞན་ཚད་མེད་གྲངས་མེད་པ་ལ་ཕན་པ་དང་བདེ་བའི་
འབྲས་བུ་རླབས་ཆེན་ཚད་མེད་པ་འབྱུང་བ་སོགས་ཀྱི་དབང་དུ་བྱས་པ་ལས། རྣམ་
སྨིན་ཙམ་ལ་བསམ་པ་མ་ཡིན་པས་མི་འགལ་བ་མ་ཟད། སྦྱིན་པ་རྣམ་པར་དག་པ་
ནི་རྣམ་སྨིན་དང་ལན་ལ་མི་བལྟ་བ་ཞིག་ཀྱང་ངེས་པར་དགོས་པའི་ཕྱིར་རོ།
༈ འཕགས་པ་མིན་ཡང་ཕ་མ་དང༌། །ཞེས་སོགས་ཀྱིས་གཞན་རྣམས་ནི་གོང་
དུ་བཤད་ཟིན་ལ། ཆོས་སྨྲ་བ་ནི་ཆོས་ཀྱི་སྦྱིན་པས་སེམས་ཅན་རྣམས་ལ་ཕན་
འདོགས་པའི་ཕྱིར་དང༌། སངས་རྒྱས་ཀྱི་མཛད་པ་ཐམས་ཅད་བྱེད་པས། དགེ་
བའི་བཤེས་གཉེན་ཡིན་པས་ཞིང་གི་མཆོག་ཏུ་གྱུར་པའོ། །སྐྱེ་མཐའི་བྱང་སེམས་
ནི་སྲིད་པ་མཐའ་མ་པའི་བྱང་སེམས་ཏེ་ཚེ་དེ་ལ་འཚང་རྒྱ་བར་ངེས་པའོ། །
༈ མཇུག་དང་ཞིང་དང་གཞི་དང་ནི། །ཞེས་སོགས་ཀྱི་སྐབས་སུ།
ལས་ལྕི་ཡང་ངམ་ཆེ་ཆུང་གི་ཁྱད་པར་བཤད་པ་ལས། མཇུག་ཏུ་བྱེད་པས་ཆེ་བ་ནི།
ལས་ལམ་དངོས་ཀྱི་རྗེས་སུ་རྒྱུན་དུ་བྱེད་པ་དང༌། ཞིང་གིས་ཆེ་བ་ནི་ཕན་འདོགས་

ལས་ལྕི་ཡང་དང་བྱས་བསགས་པ་དང་མ་བསགས་བཅས།
429
༈
པ་དང་། ཡོན་ཏན་གྱི་ཞིང་སོགས་ལ་ཕན་གནོད་བྱེད་པ་དང༌། གཞིས་ཆེ་བ་ནི།
ལུས་ལས་ལ་སྲོག་གཅོད་དང་། ངག་ལས་ལ་རྫུན། ཡིད་ལས་ལ་ལོག་ལྟ་ཆེ་བ་
སོགས་དང༌། སྲོག་གཅོད་ལའང་ཆེན་པོ་ནི་དགྲ་བཅོམ་གསོད་པ་ལ་སོགས་
པའོ༑ ༑སྦྱོར་བས་ཆེ་བ་ནི། ལུས་ངག་གིས་དངོས་སུ་སྦྱོར་བ་སྟེ། དེ་ལའང་
སྲོག་གཅོད་ལ་མཚོན་ན། བསྡིགས་ནས་བྱ་བ་མ་ཡིན་པ་བྱེད་དུ་བཅུག་ནས་གསོད་
པ་དང་། སྨྲེ་ངག་འདོན་བཞིན་དུ་གསོད་པ་ལྟ་བུ་སྦྱོར་བས་ལྕི་བའོ། །སེམས་པས་
ཆེ་བ་ནི་རྫོགས་པའམ་མཐར་ཕྱིན་པར་བྱེད་པའི་སེམས་པ་དང་བཅས་པའོ། །
བསམ་པས་ཆེ་བ་ནི། ཀུན་སློང་གི་བསམ་པ་དྲག་པོ་དང་རྒྱུན་ཆགས་སུ་འབྱུང་
བའོ༑ ༑དྲུག་པོ་དེ་དག་ཆེ་བ་དང་ཆུང་བ་ལས་ནི། ལས་ཀྱང་ཆེ་བ་དང་ཆུང་བར་
འགྱུར་ལ། གལ་ཏེ་དྲུག་ཀ་ཚང་ན་ཤིན་ཏུ་ལྕི་བའི་ལས་སུ་ཤེས་པར་བྱའོ། །
བསམ་བཞིན་པ་དང་རྫོགས་པ་དང༌། །ཞེས་སོགས་ཀྱི་སྐབས་སུ། མདོ་
ལས༑ ལས་བྱས་ལ་བསགས་པ་དང༌། བྱས་ལ་མ་བསགས་པ་སོགས་གསུངས་
པ་ལས། ལས་གང་ཞིག་བསམ་བཞིན་དུ་བྱས་པ་དང༌། ཡན་ལག་རྫོགས་པར་
བྱས་པ་དང༌། ཕྱིས་མི་འགྱོད་པ་དང་། ལས་དེ་ལ་གནོད་བྱེད་ཀྱི་གཉེན་པོ་མེད་པ་
དང་༑ རྗེས་སུ་ཡིད་རང་བ་སོགས་འཁོར་དང་བཅས་པ་དང༌། རྣམ་སྨིན་མྱོང་
བར་ངེས་པ་སྟེ་དྲུག་ཚང་བའི་ལས་ནི་བྱས་ལ་བསགས་པའི་ལས་ཡིན་ལ། ལས་
གཞན་ནི་བྱས་ལ་མ་བསགས་པའོ། །དེ་བཞིན་དུ་བསགས་ལ་མ་བྱས་པ་དང་།
གཉིས་ཀ་མ་ཡིན་པའང་ཤེས་པར་བྱ་ལ་འདི་དག་གི་འཇོག་ཚུལ་ཞིབ་པ་དང༌།
གཞན་ཡང་སྔར་བདེ་ལ་ཕྱིས་སྡུག་བསྔལ་བར་འགྱུར་བའི་ལས་དང༌། སྔར་
།
སྡུག་བསྔལ་ལ་ཕྱིས་བདེ་བར་འགྱུར་བའི་ལས་སོགས་དང་། ཕྱུག་ལ་སེར་སྣ་ཅན་

430
མཛོད་འགྲེལ་ཉིན་བྱེད་དབང་པོ།
དུ་འགྱུར་བ་དང་། དབུལ་ལ་གཏོང་བ་དང་ལྡན་པའི་ལས་སོགས་མང་དུ་གསུངས་
པ་རྣམས་ཀྱང་གཞན་དུ་ཤེས་པར་བྱའོ། ༈ །མཆོད་རྟེན་ལ་བཏང་རྒྱུས་བྱུང་
བའི༑ ༑ཞེས་སོགས་ཀྱི་སྐབས་སུ། ཕལ་ཆེན་སྡེ་པའི་བྱེ་བྲག་འགའ་ཞིག་གིས།
འདོད་ཆགས་དང་མ་བྲལ་བས་མཆོད་རྟེན་ལ་ཕུལ་བ་དེ། བདག་གི་དོན་གྱི་ཕྱིར་
སྦྱིན་པ་ཡིན་ནོ་ཞེས་པ་མི་འཐད་དེ། མཆོད་རྟེན་ལ་ཕུལ་བ་ལ་བསོད་ནམས་མི་
འབྱུང་སྟེ། གཞན་གྱིས་ལེན་པ་དང་ལོངས་སྤྱོད་པ་མེད་པའི་ཕྱིར། ཟེར་བ་མི་
འཐད་དེ། དེ་ལ་གཞན་གྱིས་ལེན་པ་དང་ལོངས་སྤྱོད་པ་ལས་བྱུང་བའི་བསོད་
ནམས་མེད་ཀྱང༌། སེམས་ཀྱི་མཐུས་མཆོད་རྟེན་ལ་བཏང་བའི་རྒྱུ་ལས་བྱུང་བའི་
བསོད་ནམས་འབྱུང་སྟེ། དཔེར་ན་སེམས་ཅན་ཐམས་ཅད་བདེ་བར་གྱུར་ཅིག་སྙམ་
པའི་བྱམས་པ་ཚད་མེད་སོགས་སྒོམ་པ་ལ། ལེན་པ་དང་། གཞན་ལ་དངོས་སུ་
ཕན་པ་མ་བྱུང་རུང་རང་གི་སེམས་ཀྱི་མཐུས་བསོད་ནམས་ཚད་མེད་པ་འབྱུང་བ་
བཞིན་ནོ། །དེས་ན་སྦྱིན་པའི་བསོད་ནམས་ལ། གཞན་གྱིས་ལོངས་སྤྱད་པ་ལས་
བྱུང་བ་དང༌། རང་གིས་བཏང་བའི་རྒྱུ་དེ་ཁོ་ན་ལས་འབྱུང་བ་གཉིས་ཡོད་པས།
མཆོད་རྟེན་ལ་ཕུལ་བ་ནི་གཉིས་པ་ཡིན་ལ། གཞན་དག་ལ་ནི་གཉིས་ཀའང་ཡོད་
དོ༑ ༈ ༑ངན་པའི་ཞིང་ལའང་འབྲས་ཡིད་འོང་། །ཞེས་པས། ཞིང་བཟང་པོ་
ལ་སྦྱིན་པས་རྣམ་སྨིན་ཡིད་དུ་འོང་བ་འབྱིན་པ་མ་ཟད། ཞིང་ངན་པ་དུད་འགྲོ་
སོགས་ལ་སྦྱིན་པས་ཀྱང་འབྲས་བུ་ཡིད་དུ་འོང་བ་འབྱིན་པར་འགྱུར་ཏེ། རྒྱུ་དགེ་
བ་བྱས་པ་ལས་འབྲས་བུ་ཡིད་འོང་འབྱུང་བ་མི་འཁྲུལ་བའི་ཕྱིར། འོན་ཀྱང་ཞིང་
ངན་པའི་སྟོབས་ཀྱིས་རྣམ་སྨིན་ཆུང་བའམ། མེད་པར་འགྱུར་བ་ནི་སྲིད་དོ། །
སྦྱིན་པ་ལས་བྱུང་བའི་བསོད་ནམས་བྱ་བའི་གཞི་བཤད་ཟིན་ཏོ། ༈ །འཆལ་བའི་

ལས་ལྕི་ཡང་དང་བྱས་བསགས་པ་དང་མ་བསགས་བཅས།
431
ཚུལ་ཁྲིམས་མི་དགེའི་གཟུགས། །ཞེས་སོགས་ཀྱི་སྐབས་སུ། ཚུལ་ཁྲིམས་ལས་
བྱུང་བའི་བསོད་ནམས་བྱ་བའི་གཞི་བཤད་པ་ལ། ཚུལ་ཁྲིམས་རྣམ་དག་གི་མི་
མཐུན་ཕྱོགས་འཆལ་བའི་ཚུལ་ཁྲིམས་ནི་མི་དགེ་བའི་རིག་བྱེད་དང་རིག་བྱེད་མ་
ཡིན་པའི་གཟུགས་ཏེ་སྡོམ་མིན་ཡིན་ལ། འཆལ་ཁྲིམས་དེ་སྤོང་བྱེད་ཀྱི་ཚུལ་
ཁྲིམས་ནི་ཚུལ་ཁྲིམས་ལས་བྱུང་བའི་དགེ་བ་སྟེ། དེ་ལ་ཡང་རིག་བྱེད་དང་རིག་
བྱེད་མ་ཡིན་པ་གཉིས་སོ། །རང་བཞིན་གྱི་སྡིག་པ་མིན་ཡང་སངས་རྒྱས་ཀྱི་བཅས་
པས་བཀག་པ་དུས་མ་ཡིན་པའི་ཁ་ཟས་སྤོང་བ་སོགས་ཀྱི་སྤོང་བའི་རིག་བྱེད་དང་
རིག་བྱེད་མ་ཡིན་པ་ཡང་ཚུལ་ཁྲིམས་ཡིན་ནོ། །ཚུལ་ཁྲིམས་དེ་ཡང་རྣམ་པར་
དག་པ་ནི་ཡོན་ཏན་བཞི་དང་ལྡན་པ་སྟེ། འཆལ་ཁྲིམས་ཀྱིས་སྐྱོན་མ་བྱུང་བ་དང་།
འཆལ་ཁྲིམས་ཀྱི་རྒྱུ་འདོད་ཆགས་སོགས་ཉོན་མོངས་པ་དང་ཉེ་བའི་ཉོན་མོངས་པའི་
སྐྱོན་མ་བྱུང་བ་དང༌། འཆལ་ཁྲིམས་ཀྱི་གཉེན་པོ་དྲན་པ་ཉེར་བཞག་ལ་བརྟེན་པ་
དང་༑ ཐར་པར་བསྔོས་པས་ཞི་བ་ལ་བརྟེན་པའོ། །གཞན་དག་ནི་རྒྱུ་ལྔ་ལ་
སོགས་པ་ཡང་བཤད་དོ། ༈ །མཉམ་པར་བཞག་པའི་དགེ་བ་ནི། །ཞེས་སོགས་
ཀྱི་སྐབས་སུ། སེམས་དམིགས་པ་ལ་མཉམ་པར་བཞག་པ་ལས་བྱུང་བའི་དགེ་བ་
ཏིང་ངེ་འཛིན་མཚུངས་ལྡན་དང་བཅས་པ་ནི་སྒོམས་པ་ལས་བྱུང་བའི་དགེ་བ་སྟེ།
སེམས་ལ་དགེ་བའི་བག་ཆགས་བསྒོ་ཞིང་གོམས་པ་དང་དབང་དུ་བྱེད་པའི་ཕྱིར་
རོ༑ ༑འོ་ན། ཚུལ་ཁྲིམས་དང་སྒོམ་པ་ལས་བྱུང་བ་གང་གཙོ་ཆེ་ཞེ་ན། སྤྱིར་
མཐོ་རིས་ཐོབ་པའི་དོན་དུ་ཚུལ་ཁྲིམས་གཙོ་ཆེ་ཞིང༌། ཉོན་མོངས་པ་དང་འབྲལ་
བའི་དོན་དུ་སྒོམ་པ་གཙོ་ཆེ་བ་ཡིན་ཀྱང་ཐར་པ་ཐོབ་པ་ལ་ནི་གཉིས་ཀ་མེད་དུ་མི་རུང་
བ་ཡིན་ནོ། ༈ །བསྐལ་པར་མཐོ་རིས་དགའ་གནས་ཕྱིར། །ཞེས་སོགས་ཀྱི་

432
མཛོད་འགྲེལ་ཉིན་བྱེད་དབང་པོ།
སྐབས་སུ། མདོ་ལས། ཚངས་པའི་བསོད་ནམས་བཞི་ཞེས་གསུངས་པ་ནི།
སྔོན་མ་བྱས་པའི་ས་ཕྱོགས་སུ་དེ་བཞིན་གཤེགས་པའི་སྐུ་གདུང་གི་མཆོད་རྟེན་བྱེད་
པ་དང་། ཕྱོགས་བཞིའི་དགེ་འདུན་ལ་ཀུན་དགའ་ར་བ་འབུལ་ཞིང་གཙུག་ལག་
ཁང་བརྩིགས་པ་དང་། སངས་རྒྱས་ཀྱི་ཉན་ཐོས་བྱེ་བ་འདུམས་པ་དང་། བྱམས་
པ་ཚད་མེད་སྒོམས་པ་རྣམས་ལ་གསུངས་པ་སྟེ། དེ་དག་གི་བསོད་ནམས་ནི་
ཚངས་པའི་མདུན་ན་འདོན་གྱི་ཚེ་དང་མཉམ་པར་བསྐལ་པར་མཐོ་རིས་སུ་དགའ་
བར་གནས་པའི་ཕྱིར་དེ་ལྟར་བཤད་ལ། བྱེ་བྲག་སྨྲ་བ་ནི། ཚངས་པའི་བསོད་
ནམས་ཞེས་པ་མཚན་རྣམ་པར་སྨིན་པ་ཅན་གྱི་ལས་ལའང་འདོད་ལ། དོན་ནི་
ཚངས་པར་སྐྱེ་བའི་བསོད་ནམས་དང་འདྲ་བའི་ཕྱིར་ཚངས་པའི་བསོད་ནམས་ཞེས་
སུ་བཤད་པ་སྟེ། འདོད་ཚུལ་གཞན་ཡང་མང་ལ། དཔྱད་པར་བྱ་བ་འགའ་ཞིག་
མཆིས་མོད་ཀྱང་མ་སྤྲོས་སོ། ༈ །ཆོས་སྦྱིན་ཉོན་མོངས་ཅན་མིན་པས། །ཞེས་
སོགས་ཀྱིས་ཆོས་ཀྱི་སྦྱིན་པ་བསྟན་པ་སྟེ། དེ་ནི་ཀུན་སློང་རྙེད་བཀུར་ལ་སོགས་པ་
འདོད་པའི་ཉོན་མོངས་ཅན་མ་ཡིན་པས་བསྟན་བྱ་གསུང་རབ་ཡན་ལག་བཅུ་གཉིས་
སམ༑ སྡེ་སྣོད་གསུམ་གྱི་ཚིག་དོན་རྣམས་སྦྱོར་བ་ཡང་དག་པ་ཇི་ལྟ་བ་བཞིན་མ་
ནོར་བར་སྟོན་པ་ཞིག་ལ་བྱེད་པ་སྟེ། དེ་ལྟ་བུའི་ཆོས་ཀྱི་སྦྱིན་པ་ནི་སྦྱིན་པ་ཐམས་
ཅད་ཀྱི་ནང་ནས་མཆོག་ཏུ་གྱུར་བ་ཡིན་ནོ། །སྡེ་སྣོད་གསུམ་དང་། གསུང་རབ་
ཡན་ལག་བཅུ་གཉིས་ཀྱི་རྣམ་བཞག་སོགས་ནི་གཞན་དུ་ཤེས་སོ། ༈ །བསོད་
ནམས་མྱ་ངན་འདས་པ་དང་། །ཞེས་སོགས་ཀྱིས་ཆ་མཐུན་གྱི་དགེ་བ་གསུམ་
བཤད་པ་སྟེ། འཁོར་བར་རྣམ་སྨིན་ཡིད་དུ་འོང་བ་མྱོང་འགྱུར་གྱི་དགེ་བ་ནི་བསོད་
ནམས་ཆ་མཐུན་དང༌། ཚོགས་ལམ་དུ་མྱ་ངན་ལས་འདས་པར་བསྔོས་པའི་དགེ་བ་

རིག་པས་རབ་ཏུ་བཅུག་པའི་ལས་བཤད་པ།
433
ནི་ཐར་པའི་ཆ་མཐུན་དང༌། སྦྱོར་ལམ་དྲོད་སོགས་བཞི་ནི་ངེས་འབྱེད་ཆ་མཐུན་གྱི་
དགེ་བའོ། །
༈
རིག་པས་རབ་ཏུ་བཅུག་པའི་ལས། །ཞེས་སོགས་ཀྱི་སྐབས་སུ་
རིག་པས་རབ་ཏུ་བཅུག་པ་ཞེས་པའི་ལས་གསུམ་གསུངས་ཏེ། དེའི་དོན་ནི།
བསླབ་ཤེས་ཀྱི་རིག་པའི་གནས་རྣམས་ཐབས་ཀྱིས་རབ་ཏུ་བཅུག་པ་སྟེ། ཐབས་ཀྱི་
ཡོངས་སུ་སློབ་པའི་དོན་ཡིན་ལ། དེ་ལ་ཡང་ལུས་ངག་ཡིད་གསུམ་གྱི་ལས་ཀུན་
སློང་མཚུངས་ལྡན་དང་བཅས་པ་གསུམ་ཡོད་དེ། ཡིག་འབྲུའི་གཟུགས་འདྲི་བ་
དང་༑ ལྷ་ལ་སོགས་པའི་འབུར་གྱི་རྒྱ་བརྐོ་བ་སོགས་ལུས་ཀྱི་ལས་དང་། དངོས་
པོ་གཅིག་ལ་སོགས་པ་བགྲང་བ་དང་བཅས་པའི་ངག་ནི་ངག་གི་ལས་དང༌། བཅུ་
ཕྲག་བཅུ་ལ་བརྒྱ་དང༌། བརྒྱ་ཕྲག་བཅུ་ལ་སྟོང་ཞེས་སོགས་གྲངས་བསྡོམས་ཏེ་
འཛིན་པ་ལྟ་བུ་ཡིད་ཀྱི་ལས་ཏེ། དང་པོ་གཉིས་ནི་ཕུང་པོ་ལྔ་པ་ཅན་ཡིན་ལ། ཕྱི་
མ་ནི་ཕུང་པོ་བཞི་པ་ཅན་ནོ། ༈ །སྒྲིབ་ངན་ཁ་ན་མ་ཐོ་བཅས། །ཉོན་མོངས་ཅན་
ཆོས༑ ཞེས་པའི་དངོས་བསྟན་གྱི་སྒྲིབ་པ་དང༌། ངན་པ་དང༌། ཁ་ན་མ་ཐོ་བ་
དང་བཅས་པ། ཞེས་པ་རྣམས་ནི་ཉོན་མོངས་ཅན་གྱི་མིང་གི་རྣམ་གྲངས་ཡིན་ལ།
དེ་བཞིན་དུ། གྱ་ནོམ་འདུས་བྱས་དགེ་བསྟེན་བྱ། །ཞེས་པའི་དངོས་བསྟན་གྱི་རྒྱ་
ནོམ་པ་ནི་དགེ་བ་ཟག་མེད་དང་། རྒྱུད་ལ་བསྐྱེད་པའི་སྒོ་ནས་གུས་པས་བསྟེན་པར་
བྱ་བ་ནི། འདུས་བྱས་ཀྱི་ཆོས་དགེ་བ་ཟག་བཅས་ཟག་མེད་ཐམས་ཅད་དོ། །
༈ ཐར་པ་བླ་ན་མེད་པ་ཡིན། །ཞེས་པ་ནི། མི་དགེ་བ་དང་། བསྒྲིབས་ལུང་མ་
བསྟན་དང༌། འདུས་བྱས་མ་བསྒྲིབས་ལུང་མ་བསྟན་དང་། དགེ་བ་ཟག་བཅས་
དང་༑ འདུས་བྱས་ཟག་མེད་དང་། འདུས་མ་བྱས་མ་བསྒྲིབས་ལུང་མ་བསྟན་

434
མཛོད་འགྲེལ་ཉིན་བྱེད་དབང་པོ།
དང་༑ འདུས་མ་བྱས་དགེ་བ་ཐར་པ་སོ་སོར་བརྟགས་འགོག་རྣམས་ནི་སྔ་མ་སྔ་མ་
ལས་ཕྱི་མ་ཕྱི་མ་གོང་མའམ་བླ་མར་གྱུར་པ་ཡིན་ལ། ཐར་པ་མྱང་འདས་སོ་སོར་
བརྟགས་འགོག་ནི་དེའི་གོང་ན་ཁྱད་པར་དུ་འཕགས་པ་གཞན་མེད་པས་ན་བླ་ན་མེད་
པ་ཡིན་ནོ། །ཞེས་པའོ། །ལས་དང་ལས་ཀྱི་འབྲས་བུའི་རྣམ་གཞག་སོགས། །
མ་ནོར་གསལ་བར་བྱེད་པའི་གཏམ་བཟང་འདི། །ཐར་པ་འདོད་པ་དག་གིས་བླང་
དོར་གནས། །ཇི་བཞིན་ཁོང་དུ་ཆུད་པར་བྱ་ཕྱིར་སྤེལ། །ཆོས་མངོན་པའི་མཛོད་
ཀྱི་དགོངས་དོན་གསལ་བར་བྱེད་པ་ལེགས་བཤད་ཉིད་བྱེད་དབང་པོའི་སྣང་བ་ལས།
ལས་བསྟན་པ་ཞེས་བྱ་བ་གནས་བཞི་པའི་རྣམ་པར་བཤད་པའོ། །སརྦ་མངྒ་ལཾ།།

མཛོད་འགྲེལ་ཉིན་བྱེད་དབང་པོ།
435